IMISLab/GreekWikipedia huggingface dataset:
Κύπελλο Ελλάδας πετοσφαίρισης γυναικών 2011-2012

Το Κύπελλο Ελλάδας βόλεϊ γυναικών για την περίοδο 2011−2012 είναι η 14η διοργάνωση στην ιστορία του θεσμού. Στη διοργάνωση δικαιώμα συμμετοχής είχαν οι 12 ομάδες του πρωταθλήματος, αλλά δήλωσαν συμμετοχή μόνο επτά (ΑΕΚ, ΣΑΑΚ Ανατόλια, Ηρακλής Κηφισιάς, Α.Ο. Μαρκοπούλου, Ολυμπιακός, Παναθηναϊκός και Πανιώνιος, ενώ δεν δήλωσαν συμμετοχή οι ομάδες Άρτεμις Κορυδαλλού, Βριλήσσια, Ηρακλής Θεσσαλονίκης, Μακεδόνες Αξιού και Πανελλήνιος). Κυπελλούχος αναδείχθηκε για 2η στην σειρά χρονιά, ο Ολυμπιακός.

 Η Α' φάση θα γινόταν με τη συμμετοχή οκτώ ομάδων, ενώ άλλες τέσσερις ομάδες θα προκρίνονταν απευθείας στα προημιτελικά μετά από κλήρωση. Τελικά μετά τη μη δήλωση συμμετοχής πέντε ομάδων, η Α' φάση αναβλήθηκε, και οι επτά ομάδες που δήλωσαν συμμετοχή βρέθηκαν στα προημιτελικά. Στους προημιτελικούς βρέθηκαν οι επτά ομάδες που δήλωσαν συμμετοχή. Οι έξι από αυτές αναμετρήθηκαν σε τρία νοκ-άουτ παιχνίδια για την πρόκριση στους ημιτελικούς, ενώ χωρίς αγώνα προκρίθηκε η ΑΕΚ. 7 Απριλίου 2012, Κλειστό Πρέβεζας MVP: Σοφία Κοσμά Συνθέσεις: Ολυμπιακός (Τέλης Σωτήρχος): Κοσμά 19 (4 άσοι, 14/32 επ., 45% υπ., 1 μπλοκ), Γιακουμή 14 (1 άσος, 6/9 επ., 7 μπλοκ), Καβαθά 8 (5/5 επ., 3 μπλοκ), Νοσέκοβα 13 (1 άσος, 9/18 επ., 60% υπ., 3 μπλοκ), Χριστοδούλου 6 (2 άσοι, 2/7 επ., 2 μπλοκ), Τένεβα 21 (1 άσος, 19/34 επ., 40% υπ., 1 μπλοκ), Δηλαβέρη (λ, 31% υπ.), Σίμανιτς. Παναθηναϊκός (Σπύρος Χουντουμάδης): Κωνσταντίνου 21 (2 άσοι, 16/35 επ., 33% υπ., 3 μπλοκ), Νιέβα 12 (11/27 επ., 53% υπ., 1 μπλοκ), Γιουράνι 11 (2 άσοι, 8/24 επ., 1 μπλοκ), Χατζηνικολάου 12 (2 άσοι, 8/13 επ., 2 μπλοκ), Καρπουζά 9 (5/10 επ., 4 μπλοκ), Φερέιρα 7 (2 άσοι, 4/9 επ., 1 μπλοκ), Μυλωνά (41% υπ.), Μαλουσάρη, Χριστοδούλου 5 (1 άσος, 4/7 επ., 2 μπλοκ), Κουτσιβίτη. "Επτά ομάδες στη Β΄ φάση του Κυπέλλου" Επίσημος ιστότοπος ΕΟΠΕ "Bye η ΑΕΚ, τα ζευγάρια στους «6»" Επίσημος ιστότοπος ΕΟΠΕ Οι βασίλισσες φοράνε «ερυθρόλευκα» www.novasports.gr Αρχειοθετήθηκε 2023-05-12 στο Wayback Machine.
3063 Μαχάων

Ο Μαχάων (Makhaon) είναι ένας μεγάλος αστεροειδής της Τρωικής Ομάδας του Δία (ηγούμενο μέλος), με απόλυτο μέγεθος (όπως ορίζεται για το Ηλιακό Σύστημα) 8,909. Ανακαλύφθηκε το 1983 από τη Σοβιετική (Ουκρανή) αστρονόμο Λιουντμίλα Καράτσκινα, που παρατηρούσε από το Ναουτσνί της Κριμαίας, και πήρε το όνομά του από τον ομώνυμο μυθικό ιατρό του Τρωικού Πολέμου.

 Η μέση διάμετρος του Μαχάονα εκτιμάται σε 116,14 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0476. Η μάζα του Μαχάονα εκτιμάται σε 1,6 τετράκις εκατομμύριο τόνους για μέση πυκνότητα 2 gr/cm^3. Για την ίδια πυκνότητα, η μέση επιτάχυνση της βαρύτητας στον ισημερινό του εκτιμάται σε 3,24 cm/sec², δηλαδή η βαρύτητα εκεί είναι 300 φορές ασθενέστερη από την αντίστοιχη γήινη, ενώ η μέση ταχύτητα διαφυγής υπολογίζεται σε 61,4 m/sec (220 χιλιόμετρα την ώρα). Η μέση θερμοκρασία στην επιφάνεια του αστεροειδούς εκτιμάται σε 150 βαθμούς C υπό το μηδέν. Ο Μαχάων περιστρέφεται γύρω από τον εαυτό του μία φορά κάθε 6 ως 11 ώρες περίπου, με πιθανότερη την τιμή που αποκτήθηκε από φωτομετρικές παρατηρήσεις του 2009 (Mottola, Stefano, κ.ά., The Astronomical Journal, 2011), δηλαδή 8 ώρες 38 λεπτά και 7 δευτερόλεπτα με μεταβολή φωτεινότητας κατά 0,06 ± 0,01 μέγεθος. Κατάλογος τρωικών αντικειμένων Δία (ελληνικό στρατόπεδο) Τροχιά από το JPL (Java) / Εφημερίδα
Λόρενς Ρόμπερτς

Ο Λόρενς Ρόμπερτς (Lawrence Edward Roberts III, 20 Οκτωβρίου 1982) είναι Αμερικανός καλαθοσφαιριστής. Έχει ύψος 2.06 μ. και αγωνίζεται στη θέση του πάουερ φόργουορντ. Κύρια προσόντα του είναι το εκπληκτικό του άλμα και η μεγάλη του ταχύτητα.

 Το 2005 αποφοίτησε από το κολλέγιο του Μισσισίπι με μέσο όρο 16,9 πόντους και 11 ριμπάουντ. Στη συνέχεια, επιλέχθηκε στο νούμερο 55 του ντραφτ από τους Σιάτλ Σούπερσονικς, με τους οποίους, όμως, δεν αγωνίστηκε ποτέ. Η ομάδα με την οποία αγωνίστηκε για δύο χρόνια στο NBA ήταν οι Μέμφις Γκρίζιλς. Την πρώτη χρονιά είχε 1,5 πόντους και 1,5 ριμπάουντ κατά μέσο όρο σε 33 αγώνες. Τη δεύτερη χρονιά είχε μέσο όρο 5,2 πόντους και 4,8 ριμπάουντ σε 54 παιχνίδια, καθώς προς το τέλος της σεζόν έχασε κάποια παιχνίδια, αντιμετωπίζοντας πρόβλημα με τα γόνατά του. Στις 12 Ιουλίου 2007 ο Ρόμπερτς υπέγραψε διετές συμβόλαιο με την ομάδα του Ολυμπιακού, ως αντικαταστάτης του Άντρια Ζίζιτς, ο οποίος αφέθηκε ελεύθερος. Ύστερα από 3 μήνες, και χωρίς να έχει αγωνιστεί ούτε σε ένα επίσημο παιχνίδι με τη φανέλα του Ολυμπιακού, ο παίκτης αποδεσμεύτηκε και στη θέση του αποκτήθηκε ο Μαρκ Τζάκσον. Τη σεζόν 2003/04 ανακηρύχθηκε πολυτιμότερος παίκτης της νοτιοανατολικής περιφέρειας των ΗΠΑ. (Αγγλικά) Πληροφορίες για τον Λόρενς Ρόμπερτς στο NBA.com
Χείλος Ειρηνικού

Χείλος Ειρηνικού αναφέρεται στις ακτές γύρω από τον Ειρηνικός Ωκεανός. Ο όρος περιλαμβάνει επίσης νησιά στον Ειρηνικό Ωκεανό και περιλαμβάνει επίσης τις χώρες που έχουν ακτή στον Ειρηνικό Ωκεανό στην ηπειρωτική χώρα. Ο όρος σεισμική ζώνη του Ειρηνικού συμπίπτει επίσης με το πεδίο εφαρμογής αυτού του όρου.

 Παρακάτω αναφέρονται οι χώρες που συνορεύουν με τον Ειρηνικό Ωκεανό και αυτές οι χώρες είναι γνωστές ως ακτή του Ειρηνικού. Ο Ειρηνικός, ο Ειρηνικός Ωκεανός, είναι μια σημαντική περιοχή λειτουργίας για φορτηγά πλοία μεταξύ χωρών του κόσμου. Αυτός είναι ο λόγος για τον οποίο ο Ειρηνικός φιλοξενεί 29 από τα 50 πιο πολυσύχναστα λιμάνια εμπορευματοκιβωτίων στον κόσμο. Αυτές οι θύρες παρατίθενται παρακάτω. Οργανισμοί όπως η Οικονομική Συνεργασία Ασίας-Ειρηνικού, το Κέντρο Ανατολής-Δύσης, το πρόγραμμα Βιώσιμες πόλεις ακτών του Ειρηνικού και το Ασιατικό Ινστιτούτο Ερευνών, συμπεριλαμβανομένων διαφόρων διεθνών οργανισμών και μη κυβερνητικών οργανώσεων, επικεντρώνονται στον Ειρηνικό. Επιπλέον, η Διοίκηση Ειρηνικού των Ηνωμένων Πολιτειών διεξάγει στρατιωτικές επιχειρήσεις RIMPAC στον Ειρηνικό.
Σεισμός στην Κρήτη (1810)

Ο σεισμός του 1810 στην Κρήτη σημειώθηκε στις 22:15, στις 16 Φεβρουαρίου. Προκάλεσε μεγάλη καταστροφή στο Ηράκλειο, ζημιές από τη Μάλτα μέχρι τη βόρεια Αίγυπτο και έγινε αισθητός από την κεντρική Ιταλία μέχρι Συρία. 2.000 θάνατοι αναφέρθηκαν από το Χάνδακα (Ηράκλειο).

 Το Ελληνικό τόξο είναι τοξοειδές τεκτονικό χαρακτηριστικό που σχετίζεται με την υποβύθιση της Αφρικανικής Πλάκας κάτω από τη πλάκα του Αιγαίου. Είναι μία από τις πιο ενεργές σεισμικές ζώνες στη δυτική Ευρασία και έχει ιστορία στους μεγάλους σεισμούς, οι οποίοι έχουν προκαλέσει ζημιές και στην Αίγυπτο. Οι μεγάλοι σεισμοί με επίκεντρα κοντά στην Κρήτη και στο βόρειο τμήμα του νησιού ευθύνονται στην διαδικασία βύθισης της αφρικανικής πλάκας. Τέτοιες εκδηλώσεις ξεπερνούν συχνά τους 7 βαθμούς στην κλίμακα Μερκάλι, αλλά λόγω εστιακού βάθους προκαλούν σχετικά μικρή ζημιά σε σχέση με το μέγεθός τους, ενώ είναι πολύ αισθητοί. Ο σεισμός προκάλεσε σοβαρές ζημιές στο Ηράκλειο και βορειοανατολική Κρήτη. Ζημιές έχουν αναφερθεί επίσης από νησιά του νοτίου Αιγαίου, το Κάιρο, τη Ροζέτα, την Αλεξάνδρεια, τη βόρεια Αίγυπτο και τη Μάλτα. Αναφορές για κατάρρευση μέρους από το Ναό του Άμμωνα στην όαση Σίβα το 1811 έχουν αποδοθεί στον σεισμό του 1810 και όχι σε άλλο σεισμό. Ο σεισμός έγινε έντονα αισθητός και καταγράφηκε σε πολλές περιοχές, όπως στην Κύπρο, την Τουρκία, τη Συρία, την κεντρική Ιταλία και σε διάφορα μέρη της Βόρειας Αφρικής. Ο κύριος σεισμός φέρεται να διήρκεσε δύο λεπτά στη Μάλτα.Υπάρχουν αναφορές ότι ένα τσουνάμι με κύματα επηρέασε τα λιμάνια της Μάλτας και της Αλεξάνδρειας, αν και οι αναφορές προφανώς προέρχονται από γεγονός κυματανάπλασης.
Άνοιγμα Μπένκο

Το Άνοιγμα Μπένκο (Benko's Opening), γνωστό επίσης ως Ουγγρικό άνοιγμα (Hungarian Opening) ή Άνοιγμα Μπάρτζα (Barcza Opening) ή Άνοιγμα Μπίλεκ (Bilek Opening) ή Άνοιγμα φιανκέτου του βασιλιά (King's Fianchetto Opening), είναι ένα σκακιστικό άνοιγμα το οποίο χαρακτηρίζεται από την αρχική κίνηση 1.η3 (κωδικός ECO A00).

 Η κίνηση 1.η3 των λευκών είναι μια αρκετά δημοφιλής αρχική κίνηση, καθώς είναι μία από τις είκοσι πιο πιθανές κινήσεις στο άνοιγμα και κατατάσσεται πέμπτη σε δημοτικότητα: Πηγή: Βάση δεδομένων Chessgames.com (10 Σεπτεμβρίου 2020). Το άνοιγμα έχει πάρει το όνομά του από τον Παλ Μπένκο, ο οποίος χρησιμοποίησε το 1.η3 για να νικήσει τον Μπόμπι Φίσερ και τον Μιχαήλ Ταλ στον πρώτο και τον τρίτο γύρο του τουρνουά των διεκδικητών του παγκόσμιου τίτλου το 1962 στην πόλη Κουρασάο, που ήταν μέρος των αγώνων για το Παγκόσμιο πρωτάθλημα σκακιού του 1963. Ο Μπένκο χρησιμοποίησε αυτό το άνοιγμα κατά τις πρώτες έντεκα φορές που είχε τα λευκά στο τουρνουά.Παρά το γεγονός ότι το άνοιγμα είναι μεταξύ των πιο κοινών πρώτων κινήσεων, η Εγκυκλοπαίδεια Σκακιστικών Ανοιγμάτων δεν έχει αφιερωμένο κάποιον συγκεκριμένο κωδικό στην 1.η3. Η κίνηση έχει καταταγεί στο A00, καθώς οι περισσότερες παρτίδες μεταφέρονται σε άλλα ανοίγματα με άλλον κωδικό. Η 1.η3 συνήθως ακολουθείται από φιανκέτο του αξιωματικού με 2.Αη2. Η παρτίδα συχνά μεταφέρεται σε κάποιο άλλο άνοιγμα, όπως το Καταλανικό άνοιγμα, η Ινδική επίθεση του βασιλιά ή κάποια βαριάντα του Αγγλικού ανοίγματος. Η κίνηση 1.η3 μπορεί επίσης να ακολουθείται από 1...ε5 2.Αη2 δ5 3.Ιζ3 ακολουθούμενη από 4.0-0 με την οποία τα λευκά έχουν την ανάπτυξη και τον βασιλιά σε ασφάλεια, ενώ τα μαύρα έχουν το κέντρο με τα πιόνια "δ" και "ε". Αγγλόφωνα βικιβιβλία: Chess Opening Theory: Benko's Opening
1493 Ζίγκριντ

Η Ζίγκριντ (Sigrid) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,866. Ανακαλύφθηκε το 1938 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά της από το όνομα της συζύγου του Δανού αστρονόμου Μπενγκτ Στρέμγκρεν.

 Η μέση διάμετρος της Ζίγκριντ εκτιμάται σε 24,04 χιλιόμετρα. Ο φασματικός τύπος της είναι F (κατά Tholen) ή Xc (κατά SMASSII), ενώ το γεωμετρικό άλβεδό της είναι 0,049 ± 0,010. Η Ζίγκριντ περιστρέφεται γύρω από τον εαυτό της μία φορά κάθε 30 ως 55 ώρες περίπου, μία πολύ αργή περιστροφή για αστεροειδή. Τροχιά από το JPL (Java) / Εφημερίδα
Ώρα στη Μογγολία

Η Ώρα στην Μογγολία επισήμως εκπροσωπείται από τη Μογγολική Χειμερινή Ώρα (UTC+08:00). Ωστόσο, οι δυτικές επαρχίες Χοβντ, Ουβς και Μπαγιάν-Ολγκίι χρησιμοποιούν την UTC+07:00.

 Η Μογγολία χρησιμοποίησε τη θερινή ώρα το 1983-1998, το 2001-2006 και το 2015-2016. Η Βάση δεδομένων ζώνης ώρας IANA περιέχει τρεις ζώνες για τη Μογγολία στο αρχείο zone.tab. Ιστορικές ζώνες ώρας της Κίνας http://www.statoids.com/tmn.html
Α.Ο. Ερμής Ζωνιανών

Ο Αθλητικός Όμιλος Ερμής Ζωνιανών (Α.Ο. Ερμής Ζωνιανών) είναι ποδοσφαιρικός σύλλογος που ιδρύθηκε το 1964 στα Ζωνιανά του Ρεθύμνου της Κρήτης. Χρώματα του συλλόγου είναι το πράσινο και το λευκό και έμβλημα του ο Ερμής. Έδρα της ομάδας αποτελεί το Δημοτικό Γήπεδο Ζωνιανών. Την σεζόν 2023–24 θα μετέχει στη Γ' Εθνική Ερασιτεχνική κατηγορία. Ο σύλλογος διαθέτει τμήμα ποδοσφαίρου ανδρών και τα τελευταία χρόνια διατηρεί τμήμα ποδοσφαίρου γυναικών, ενώ διατηρεί και τα αντίστοιχα τμήματα υποδομών.

 Μια ομάδα κατοίκων του οικισμού των Ζωνιανών ίδρυσαν το 1964 τον ποδοσφαιρικό σύλλογο Α.Ο. Ερμής Ζωνιανών, ώστε να πρεσβεύει τον τόπο τους στο ποδόσφαιρο. Με την ίδρυσή του, εντάχθηκε στην Ένωση Ποδοσφαιρικών Σωματείων Ρεθύμνου (ΕΠΣ Ρεθύμνου) και έκτοτε η ομάδα αγωνιζόταν στις κατηγορίες αυτής. Τα τελευταία χρόνια πρωταγωνίστησε στα πρωταθλήματα του Ρεθύμνου και παρουσίασε ανοδική πορεία. Αρχικά, την περίοδο 2011-12 αναδείχθηκε πρωταθλήτρια Ρεθύμνου και συμμετείχε στο Πρωτάθλημα Πρωταθλητριών ΕΠΣ και τον 14ο όμιλο με αντιπάλους τις υπόλοιπες πρωταθλήτριες ομάδες της Κρήτης (Κισσαμικός, Α.Ε. Κατσαμπά και Ο.Φ.Ι.) όπου τερμάτισε στην 3η θέση που δεν έδινε το δικαίωμα ανόδου, ωστόσο όμως έπειτα από αναδιοργάνωση της αμέσως ανώτερης κατηγορίας, κέρδισε τελικά την συμμετοχή του στην Δ' Εθνική κατηγορία. Την αμέσως επόμενη περίοδο, 2012-13, κέρδισε την ιστορική άνοδο στην Γ' Εθνική κατηγορία και παράλληλα την ίδια περίοδο κατέκτησε για πρώτη φορά το Κύπελλο Ρεθύμνου και το Σούπερ Καπ Ρεθύμνου. Στην πρώτη συμμετοχή του συλλόγου στη Γ' Εθνική την περίοδο 2013-14, δεν κατάφερε να διατηρήσει την παραμονή του, καθώς υποβιβάστηκε έπειτα από ισοβαθμία με τον Μανδραϊκό στην οποία μειονεκτούσε, τερματίζοντας οριακά στην πρώτη θέση της ζώνης του υποβιβασμού. Παράλληλα την ίδια περίοδο (2013-14) έλαβε μέρος στην πρώτη διοργάνωση στα χρονικά του Κυπέλλου Γ' Εθνικής, από όπου όμως αποκλείστηκε νωρίς. Την αμέσως επόμενη περίοδο (2014-15) κατέκτησε εκ νέου το πρωτάθλημα Ρεθύμνου και επίσης το Σούπερ Καπ Ρεθύμνου και ως πρωταθλήτρια συμμετείχε στο Πρωτάθλημα πρωταθλητριών ΕΠΣ, όπου τερμάτισε στην κορυφή του 14ου ομίλου με αντιπάλους τους υπόλοιπους πρωταθλητές της Κρήτης (Α.Σ. Ρούβας, Ο.Φ.Ι. και Άρης Σούδας) και κέρδισε απευθείας την επάνοδο του στη Γ' Εθνική, καθώς έπειτα από αναδιοργάνωση του Ελληνικού ποδοσφαίρου η Δ' Εθνική είχε πλέον καταργηθεί. Έκτοτε και μέχρι σήμερα αγωνίζεται στη Γ' Εθνική, καθώς την περίοδο 2015-16 τερμάτισε στην 6η θέση και υψηλότερη που έλαβε μέχρι σήμερα ο σύλλογος και κέρδισε εύκολα την παραμονή του. Πρωτάθλημα Α' ΕΠΣ Ρεθύμνου (3): 2011-12, 2014-15, 2022-23 Κύπελλο ΕΠΣ Ρεθύμνου (1): 2012-13 Σούπερ Καπ Ρεθύμνου (2): 2012-13, 2014-15 Επίσημη ιστοσελίδα του συλλόγου Επίσημο ιστολόγιο του συλλόγου
Ήρων Α.Ε.

Η Ήρων Α.Ε. είναι μια εταιρεία ηλεκτρικής ενέργειας στην Ελλάδα. Είναι κοινή επιχείρηση των ΓΕΚ ΤΕΡΝΑ και GDF Suez, που ιδρύθηκε στις 11 Δεκεμβρίου 2008. Διαθέτει και εκμεταλλεύεται εργοστάσια παραγωγής ηλεκτρικής ενέργειας Ήρων I και Heron II στη Βοιωτία, περίπου 120 χιλιόμετρα βόρεια της Αθήνας.

 Το Ήρων I είναι εργοστάσιο αεριοστροβίλου με ανοιχτό κύκλο ισχύος 147 MW, το οποίο λειτουργεί από το 2004. Ήταν ο πρώτος ιδιωτικός σταθμός ηλεκτροπαραγωγής στην Ελλάδα. Διαθέτει: Μια γεννήτρια ντίζελ stand-by παρέχει ενέργεια έκτακτης ανάγκης σε περίπτωση απώλειας ισχύος 20 kV. Έτσι, η μονάδα παραγωγής ενέργειας μπορεί να λειτουργήσει μαύρα. Η εγκατάσταση περιλαμβάνει επίσης: Φίλτρο φυσικού αερίου και σταθμός μείωσης πίεσης με δύο ρεύματα. Προθέρμανση φυσικού αερίου με εναλλάκτη θερμότητας και δύο λέβητες ζεστού νερού. Εγκατάσταση αποθήκευσης πετρελαίου ντίζελ χωρητικότητας 2500 m3 που παρέχει ενέργεια για 5 ημέρες λειτουργίας σε περίπτωση που δεν υπάρχει φυσικό αέριο. Εγκατάσταση αποθήκευσης ακατέργαστου νερού με δεξαμενές 2 × 1000m3 και δύο αντλίες βαθιάς χωρητικότητας 10 m3 / m & 20 m3 / h η καθεμία. Εγκατάσταση παραγωγής αποστειρωμένου νερού με χωρητικότητα 2 × 30 m3 / h. Μια δεξαμενή ανθρακούχου χάλυβα χωρητικότητας 500 m3 με εσωτερική επένδυση και έξι δεξαμενές ανοξείδωτου χάλυβα 100 m3 έκαστη για την αποθήκευση του απομεταλλωμένου νερού. Κάθε πλατφόρμα αποτελείται από μία αντλία πετρελαίου, μία ηλεκτροκίνητη αντλία και μία αντλία jockey. Συστήματα ανίχνευσης πυρκαγιάς και πυρόσβεσης CO2 για τα περιβλήματα αεριοστροβίλων. Το κύριο κτίριο ελέγχου έχει πίνακες 20, 0,4 kV, MCC, UPS και μπαταρίες και τον κεντρικό χώρο ελέγχου του σταθμού. Το Ήρων II είναι μια μονάδα παραγωγής ισχύος 435 MW CCGT στη Βοιωτία. Τέθηκε σε λειτουργία το 2010. Το εργοστάσιο περιλαμβάνει τον κύριο εξοπλισμό STAG 109FB GE σε ενιαίο άξονα, χρησιμοποιώντας ξηρό σύστημα καύσης με χαμηλή περιεκτικότητα σε NOx.
Επίλεκτη κατηγορία ΣΤΟΚ 2018-19

Το Πρωτάθλημα της Επίλεκτης κατηγορίας ΣΤΟΚ 2018-19 ήταν η 4η έκδοση της Επίλεκτης κατηγορίας ΣΤΟΚ. Το πρωτάθλημα κέρδισε ο Ηρακλής Γερολάκκου για 1η φορά στην ιστορία του.

 Στο πρωτάθλημα της Επίλεκτης κατηγορία ΣΤΟΚ 2018-19 συμμετείχαν 14 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε ομάδα που συγκέντρωσε τους περισσότερους βαθμούς. Οι πρώτες τέσσερις ομάδες προβιβάστηκαν στην Γ΄ κατηγορία 2019–20 και οι τελευταίες δύο υποβιβάστηκαν. Οι διαβαθμιζόμενες ομάδες συνέχισαν στο πρωτάθλημα της τοπικής ομοσπονδίας στην οποία ήταν μέλη πριν την είσοδο τους στην Επίλεκτη Κατηγορία ΣΤΟΚ και/ή στην ΚΟΠ. Ομάδες που δεν συμμετείχαν στο πρωτάθλημαΟμάδες που προήχθησαν στην Γ΄ κατηγορία ποδοσφαίρου ανδρών Κύπρου 2018-19 Κούρης Ερήμης Ομόνοια Ψευδά Αμαθούς Αγίου ΤύχωναΟμάδες που διαβαθμίστηκαν στα αγροτικά πρωταθλήματα Ελπίδα Ξυλοφάγου Φρέναρος FC 2000 Κόρνος FC 2013 Ποσειδώνας ΓιόλουΟμάδες που συμμετείχαν στο πρωτάθλημαΟμάδες που διαβαθμίστηκαν από τη Γ΄ κατηγορία 2017-18 ΑΠΕΠ Πιτσιλιάς Φοίνικας Αγίας Μαρίνας Χρυσοχούς Λειβαδιακός/Σαλαμίνα ΛειβαδιώνΟμάδες που προήχθησαν μέσω του Πρωταθλήματος Ένταξης ΣΤΟΚ 2018 ΑΕΚ Κοράκου ΑΠΟΝΑ Ανάγυιας ΑΣΠΙΣ Πύλας Ένωση Νέων «Ο Κορμακίτης» Στον πιο κάτω πίνακα παρουσιάζονται οι ομάδες που συμμετείχαν στο πρωτάθλημα και τα στάδια που χρησιμοποίησαν. Η τελική βαθμολογία του πρωταθλήματος ήταν: Το σύστημα βαθμολόγησης που ίσχυε ήταν: Νίκη=3 βαθμοί, Ισοπαλία=1 βαθμός, Ήττα=0 βαθμοί Ισοβαθμίες:αΑΕΝ-ΑΠΕΠ 4-1, ΑΠΕΠ-ΑΕΝ 0-0βΑΣΠΙΣ 10β (ΓΥ-ΓΚ: 11-7), Ορφέας 7β (ΓΥ-ΓΚ: 7-7), Φοίνικας 7β (ΓΥ-ΓΚ: 4-4), Δόξα 5β (ΓΥ-ΓΚ: 5-9) Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση. Ο Λειβαδιακός/Σαλαμίνα Λειβαδιών αποχώρησε λίγο πριν την έναρξη του πρωταθλήματος. Όλοι οι αγώνες του κατακυρώθηκαν με 3-0 υπέρ των αντιπάλων του. Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος: Ο Λειβαδιακός/Σαλαμίνα Λειβαδιών αποχώρησε λίγο πριν την έναρξη του πρωταθλήματος. Όλοι οι αγώνες του κατακυρώθηκαν με 3-0 υπέρ των αντιπάλων του. «Προκήρυξη Πρωταθλήματος Επίλεκτης Κατηγορίας ΣΤΟΚ 2018/2019» (PDF). ΚΟΠ. Αρχειοθετήθηκε από το πρωτότυπο (PDF) στις 25 Μαρτίου 2019. Ανακτήθηκε στις 25 Μαρτίου 2019. Επίλεκτη κατηγορία ΣΤΟΚ Κύπελλο Γ΄ κατηγορίας και Επίλεκτης κατηγορίας ΣΤΟΚ 2018-19 Ποδόσφαιρο στην Κύπρο Σύστημα ποδοσφαιρικών πρωταθλημάτων Κύπρου
Ανοιξιάτικο Καρδίτσας

Το Ανοιξιάτικο είναι οικισμός της τοπικής κοινότητας Ανθοχωρίου, της δημοτικής ενότητας και δήμου Μουζακίου, της περιφερειακής ενότητας (τέως νομού) Καρδίτσας, στην περιφέρεια Θεσσαλίας, σύμφωνα με το πρόγραμμα Καλλικράτης.

 Το Ανοιξιάτικο είναι ορεινό χωριό στο δυτικοκεντρικό τμήμα του νομού Καρδίτσας. Βρίσκεται στην περιοχή των χωριών του Μουζακίου, στις βορειοανατολικές κλιτύς της κορυφής «Καζάρμα» (1.977 μ.) των Θεσσαλικών Αγράφων, κοντά στο βόρειο τμήμα της Λίμνης Πλαστήρα και σε μέσο σταθμικό υψόμετρο 1.050. Απέχει περίπου 32 χλμ. Δ. της Καρδίτσας. Ο οικισμός αναγνωρίστηκε το 2001 και προσαρτήθηκε στο, τέως, τοπικό διαμέρισμα Ανθοχωρίου (σήμερα κοινότητα) του δήμου Μουζακίου. Οργανισμός εκδόσεων «Ελλάδα», χάρτες (εκδ. Βαρελάς) Google Earth buk.gr eetaa.gr
Βιοψία

Η βιοψία είναι η ιατρική εξέταση η οποία περιλαμβάνει τη λήψη εντός τμήματος ιστού ώστε να καθοριστεί η παρουσία ή η έκταση μιας νόσου. Η λήψη της γίνεται από χειρουργό, επεμβατικό ακτινολόγο ή επεμβατικό καρδιολόγο και το ιστικό τεμάχιο εξετάζεται με τη χρήση μικροσκοπίου από ένα παθολογοανατόμο, και πιθανόν να αναλυθεί με τη χρήση χημικών. Όταν αφαιρεθεί ολόκληρη η ύποπτη περιοχή ή βλάβη, τότε έχουμε εκτομή. Από την άλλη, μπορεί να αφαιρεθεί ένα τμήμα από τον πυρήνα της βλάβης, χωρίς να αφαιρεθεί ολόκληρη η βλάβη. Η διαδικασία αυτή λέγεται και παρακέντηση και γίνεται με τη χρήση ειδικής βελόνας.

 Ο όρος βιοψία προήλθε από τις ελληνικές λέξεις βίος, δηλαδή ζωή, και όψη.Για πρώτη φορά εισήχθη ο όρος βιοψία («biopsie») στην ιατρική κοινότητα το 1879 από τον Γάλλο δερματολόγο Ernest Besnier, ενώ στα αγγλικά έγινε επίσημα «biopsy». Ακολουθούν συνηθισμένοι τύποι βιοψίας: Βιοψία με λεπτή βελόνη: γίνεται με τη χρήση βελόνας μικρής διαμέτρου και αποσκοπεί στη λήψη μικρής ποσότητας κυττάρων ή υγρού. Βιοψία με κόπτουσα βελόνα: γίνεται με τη χρήση βελόνας μεγαλύτερης διαμέτρου με την καθοδήγηση από υπέρηχο ή ακτινογραφικά και γίνεται λήψη κομματιού ιστού, το οποίο έχει το μέγεθος κόκκου ρυζιού. Στερεοτακτική βιοψία: η βιοψία γίνεται με τη λήψη βελόνας κενού, η οποία καθοδηγείται με ακρίβεια με τη χρήση μαστογράφου ή άλλου ακτινολογικού μηχανήματος. Αφορά βλάβες που δεν είναι ορατές με τον υπέρηχο. Ανοικτή ή χειρουργική βιοψία: γίνεται με τη χρήση αναισθησίας και περιλαμβάνει τη χειρουργική αφαίρεση τμήματος ή ολόκληρης της βλάβης. Βιοψία με ξύρισμα: χρησιμοποιείται στις βιοψίες δέρματος και περιλαμβάνει τη χρήση ξυραφιού ώστε να αφαιρεθούν και να εξεταστούν τα ανώτερα στρώματα του δέρματος Όταν υπάρχει υποψία για την ύπαρξη καρκίνου, μπορεί να χρησιμοποιηθούν διάφορες τεχνικές βιοψίας. Η βιοψία εκτομής έχει στόχο να αφαιρέσει ολόκληρη τη βλάβη. Όταν το δείγμα εξετάζεται, πέρα από την ταυτοποίηση του όγκου και τη διάγνωση, εξετάζεται και ο βαθμός στον οποίο έχει επηρεαστεί ο ιστός γύρω από τη βλάβη καθώς ελέγχονται και τα χειρουργικά όρια του δείγματος ώστε να τεκμηριωθεί αν η βλάβη εκτείνεται και πέρα από τα όρια του δείγματος. Αν τα όρια είναι θετικά για τη παρουσία βλάβης, τότε μπορεί να χρειάζεται πιο εκτεταμένη εκτομή, ανάλογα με τη διάγνωση. Αν για διάφορους λόγους δεν ενδείκνυται η εκτομή, τότε μπορεί να ληφθεί ένα μικρότερο δείγμα ιστού, με τη χρήση βελόνης. Ο παθολογοανατόμος εξετάσει το δείγμα ώστε να διευκρινιστεί αν η βλάβη είναι καλοήθης ή κακοήθης και να γίνει διαφοροδιάγνωση. Άλλες καταστάσεις που χρήζουν βιοψία περιλαμβάνουν φλεγμονώδεις καταστάσεις. Για παράδειγμα, σε περίπτωση που υπάρχει υποψία αγγειίτιδας μπορεί να γίνει βιοψία κροταφικών αρτηριών. Σε φλεγμονώδεις παθήσεις του εντέρου, όπως η νόσος του Crohn και η ελκώδης κολίτιδα, μπορεί να γίνει συχνή λήψη βιοψιών ώστε να εκτιμηθεί η δραστηριότητα της νόσου και η παρουσία αλλαγών που μπορεί να προηγούνται μίας κακοήθειας. Επίσης, βιοψία πραγματοποιείται σε περιπτώσεις νεφρικής βλάβης, σε περιπτώσεις διόγκωσης των λεμφαδένων ή σε περιπτώσεις μεταμόσχευσης οργάνων, για να ελεγχθεί αν το μόσχευμα έχει απορριφθεί ή όχι.
Παγοδρομία ταχύτητας στους Χειμερινούς Ολυμπιακούς Αγώνες 1924 – 5.000 μέτρα ανδρών

Τα 5.000 μέτρα ανδρών ήταν ένα από τα πέντε αγωνίσματα παγοδρομίας ταχύτητας στο πρόγραμμα των Χειμερινών Ολυμπιακών Αγώνων του 1924. Συνολικά 22 αθλητές από 10 χώρες έλαβαν μέρος στον αγώνα που διεξήχθη στις 26 Ιανουαρίου 1924 στο Ολυμπιακό Στάδιο του Σαμονί στη Γαλλία.Νικητής αναδείχθηκε ο Φινλανδός Κλας Τούνμπεργκ, ενώ το ασημένιο μετάλλιο κατέκτησε ο συμπατριώτης του Τζούλιους Σκούτναμπ και το χάλκινο ο Νορβηγός Ρόαλντ Λάρσεν. Τον αγώνα παρακολούθησαν συνολικά 1.342 θεατές και βασικός κριτής ήταν ο Νορβηγός Χανς Όσκαρ Χάμερσταντ.

 Στον ιστότοπό της, η Διεθνής Ολυμπιακή Επιτροπή ονομάζει 9 ακόμη αθλητές στο αγώνισμα, που όμως δεν ξεκίνησαν τον αγώνα και ως εκ τούτου δεν καταγράφονται στη λίστα των συμμετεχόντων. Οι 10 χώρες που έλαβαν μέρος είναι οι εξής (σε παρένθεση ο αριθμός των αθλητών): Ελάχιστες επιδόσεις κάτω των 9 λεπτών είχαν σημειωθεί πριν τους Αγώνες του Σαμονί. Στους αγώνες προετοιμασίας στο Νταβός, οι Φινλανδοί Τζούλιους Σκούτναμπ (8:50.4) και Κλας Τούνμπεργκ (8:51.9) είχαν καταγράψει τους ταχύτερους χρόνους της σεζόν. Παράλληλα, τρεις από τους τέσσερις Νορβηγούς συμμετέχοντες είχαν επίσης επιδόσεις κάτω των 9 λεπτών στους δικούς τους αγώνες προετοιμασίας. Γρηγορότερος εξ αυτών ήταν ο κάτοχος του παγκοσμίου ρεκόρ, Χάραλντ Στρεμ, με 8:52.3.Στο δεύτερο αγώνισμα της 26ης Ιανουαρίου 1924 (προηγήθηκαν τα 500 μέτρα), οι αθλητές αγωνίστηκαν σε ζευγάρια και έπρεπε να καλύψουν απόσταση 5.000 μέτρων στο παγοδρόμιο, σε όσο το δυνατόν λιγότερο χρόνο. Τα ζευγάρια καθορίστηκαν με κλήρωση πριν τον αγώνα, αλλά η μη εκκίνηση αρκετών αθλητών είχε ως συνέπεια την αναδιάταξή τους. Τσαρλς Γκόρμαν και Λέοναρντ Κουάγκλια ήταν οι πρώτοι που ξεκίνησαν την προσπάθειά τους. Ο Κουάγκλια είχε κερδίσει το Γαλλικό Πρωτάθλημα δύο εβδομάδες νωρίτερα στο ίδιο παγοδρόμιο και βελτίωσε τον χρόνο του κατά 15 δευτερόλεπτα (9:08.6). Ο πρώτος που τερμάτισε σε χρόνο κάτω των 9 λεπτών ήταν ο Νορβηγός Φρίθιοφ Πάουλσεν (8:59.0) και ακολούθησε ο συμπατριώτης του Χάραλντ Στρεμ με 8:54.6. Ο χρόνος του Στρεμ ήταν καλός, δεδομένου ότι υπέφερε από γρίπη καθώς ως σημαιοφόρος της Νορβηγίας στην τελετή έναρξης, αναγκάστηκε να μείνει στη βροχή για αρκετές ώρες φορώντας μόνο την αγωνιστική του στολή.Ο γρηγορότερος σκέιτερ της Βόρειας Αμερικής, Βάλενταϊν Μπαϊάλας, κληρώθηκε με τον Τζούλιους Σκούτναμπ και έδωσαν μία δυνατή μάχη, την οποία κέρδισε ο 34χρονος Φινλανδός, βελτιώνοντας παράλληλα την καλύτερη επίδοση της σεζόν σε 8:48.4. Από την άλλη, ο Κλας Τούνμπεργκ δεν είχε τόσο ισχυρό ανταγωνισμό στη δική του προσπάθεια, αλλά αυτό δεν τον εμπόδισε να σημειώσει χρόνο 8:39.0 και να ξεπεράσει τους πάντες. Οι δύο εναπομείναντες Νορβηγοί, Ρόαλντ Λάρσεν και Σίγκουρντ Μόεν, πραγματοποίησαν εξαιρετική εμφάνιση, αλλά δεν μπόρεσαν να πλησιάσουν το φινλανδικό δίδυμο. Το παγκόσμιο ρεκόρ στο αγώνισμα πριν την έναρξη των Χειμερινών Ολυμπιακών Αγώνων 1924: Τα ακόλουθα ρεκόρ σημειώθηκαν κατά τη διάρκεια του αγώνα: «Chamonix 1924 - Speed Skating 5000m Men Results». Διεθνής Ολυμπιακή Επιτροπή. «5000 metres, Men». Olympedia.org.
LOMO

Η LOMO (ρωσικά: Ленинградское оптико-механическое обьединение) είναι μια εταιρεία παραγωγής προηγμένων οπτικών οργάνων, ιατρικού εξοπλισμού, κινηματογραφικών συσκευών, φακών, επαγγελματικών κατασκευών καταγραφής της παραγωγής κίνησης της εικόνας. Η εταιρεία βρίσκεται στην Αγία Πετρούπολη.

 Η εταιρεία ιδρύθηκε το 1914 στην Αγία Πετρούπολη. Ιδρύθηκε ως μια γαλλο-ρωσική εταιρεία παραγωγής φακών και καμερών. Κατά τον Α΄ Παγκόσμιο Πόλεμο, η εταιρεία κατασκεύασε όπλα. Το 1919, η εταιρεία εθνικοποιήθηκε. Τα επόμενα χρόνια, η κατάσταση της βιομηχανίας οπτικών αναδιοργανώθηκε πολλές φορές. Το 1925, η παραγωγή καμερών επαναλαμβάνεται και κατά την περίοδο 1925-1929 δοκιμάζονται πολλά σχέδια φακών. Το 1928, η εταιρεία κατηγορήθηκε για την παραγωγή μιας κάμερας 9x12 px, γνωστή ως FOTOROK. Μετά την αναδιοργάνωση των σοβιετικών εργοστασίων οπτικής, η εταιρεία μετονομάστηκε σε GOMZ, Ρωσική Οπτική και Μηχανική Εταιρεία. Κατά τη μεταβατική περίοδο 1932-1935 αναπτύχθηκε το VOOMP I, αντίγραφο της φωτογραφικής μηχανής Leica. Μετά ακολούθησε το VOOMP II, γνωστή ως "Pioneer". Ταυτόχρονα οι σχεδιαστές φακών άρχισαν την ανάπτυξη μια ενιαίας αντανάκλασης φακών σε κινηματογραφική κάμερα, ενδεχομένως εμπνευσμένη από παρόμοια εργασία στη Γερμανία, ειδικά της "Zeiss Ikon", αφού ο τοποθετημένος φακός ήταν παρόμοιος με εκείνη των τότε φωτογραφικών μηχανών της Contax. Η εργασία "Zeiss Ikon" δεν μπόρεσε να συνεχίσει τις ιδέες της λόγω του γερμανικού στρατιωτικού οπλισμού. Η επόμενη φωτογραφική μηχανή, γνωστή ως "Sport", εισήχθη την ίδια χρονική στιγμή μαζί με τα "Ihagee Kine Exakta", το 1936. Σήμερα η εταιρεία παράγει στρατιωτικά οπτικά όργανα, επιστημονικά όργανα, εγκληματολογικά μικροσκοπικά, ιατρικό εξοπλισμό, καθώς και καταναλωτικά προϊόντα. Το 1930, η εταιρεία παράγει την πρώτη ρωσική κάμερα. Γνωστή ως GOMZ, διευθυντής της εταιρείας ήταν ο Μιχαήλ Πανφιλόφ, ο οποίος ένωσε πολλές βιομηχανίες και το 1962 ίδρυσε τη LOMO Association. Ο Μιχαήλ Πανφίλοφ ήταν Γενικός Διευθυντής της εταιρείας μέχρι το 1984, και τον οποίο αντικατάστησε ο Γκεόργκι Χίζα. Από το 1990 μέχρι το 1997, ο Ιλία Κλεμπάνοφ ήταν ο Γενικός Διευθυντής του Συλλόγου LOMO. Το 1993, η εταιρεία μετονομάστηκε ως "LOMO PLC". Η εταιρεία είναι πιστοποιημένη ως ISO 9001 στις εξαγωγές της. Οι νυχτερινές συσκευές όρασης και τα τηλεσκόπια αποτελούν το 30% των εξαγωγών της. Η Γερμανία είναι ο μεγαλύτερος εισαγωγέας των προϊόντων της εταιρείας. Εξοπλισμός, καλώδια οπτικών ινών, ενδοσκόπια, οπτικά και ιατρικά εργαλεία καταναλώνονται κυρίως στη ρωσική αγορά και στα άλλα κράτη της Ε.Σ.Σ.Δ. Στρατιωτικός εξοπλισμός και επιστημονικά εργαλεία εξάγονται σε χώρες όπως το Ισραήλ, στην Ινδία, στις Η.Π.Α, τον Καναδά και τον Μεξικό καθώς και σε άλλες διεθνές αγορές. Η εταιρεία φημίζεται στην Αγία Πετρούπολη για τα προηγμένα ιατρικά κέντρα της, με καλό εξοπλισμό για προχωρημένη επεξεργασία σε μια σειρά ιατρικών συνθηκών. Το ιατρικό κέντρο της εταιρείας φημίζεται και στη Χειρουργική, Ογκολογία και Ραδιολογία, Παιδιατρική, Φυσιοθεραπεία και άλλων ιδιοτήτων της ιατρικής. Τα ιατρικά προϊόντα της χρησιμοποιούνται και από τους γιατρούς.
Come Hell or High Water

Το Come Hell or High Water είναι ζωντανά ηχογραφημένο άλμπουμ του χαρντ ροκ συγκροτήματος Deep Purple, το οποίο κυκλοφόρησε και σε μορφή βίντεο. Ηχογραφήθηκε στις 16 Οκτωβρίου του 1993 στη Στουτγκάρδη της Γερμανίας και στις 9 Νοεμβρίου του ίδιου έτους στο Μπέρμιγχαμ της Μεγάλης Βρετανίας και κυκλοφόρησε το Νοέμβριο του 1994. Στις 29 Μαΐου του 2001 κυκλοφόρησε σε έκδοση DVD από την εταιρεία "BMG".Ο δίσκος αυτός είναι ο τελευταίος που κυκλοφόρησε με τον Ρίτσι Μπλάκμορ στη σύνθεση των Deep Purple αφού οκτώ ημέρες μετά την ηχογράφηση του έπαιξε την τελευταία του συναυλία με το συγκρότημα, στο Ελσίνκι της Φινλανδίας.

 1. Highway Star - (Gillan, Blackmore, Lord, Glover, Paice)2. Black Night - (Gillan, Blackmore, Lord, Glover, Paice)3. A Twist in the Tale - (Gillan, Blackmore, Glover)4. Perfect Strangers - (Gillan, Blackmore, Glover)5. Anyone's Daughter - (Gillan, Blackmore, Lord, Glover, Paice)6. Child in Time - (Gillan, Blackmore, Lord, Glover, Paice)7. Anya - (Gillan, Blackmore, Lord, Glover)8. a) Lazy - (Gillan, Blackmore, Lord, Glover, Paice)8. b) Space Truckin′ - (Gillan, Blackmore, Lord, Glover, Paice)8. c) Woman from Tokyo - (Gillan, Blackmore, Lord, Glover, Paice)9. Speed King - (Gillan, Blackmore, Lord, Glover, Paice)10. Smoke on the Water - (Gillan, Blackmore, Lord, Glover, Paice) Το DVD βιντεοσκοπήθηκε στις 9 Νοεμβρίου του 1993 στο Μπέρμιγχαμ και περιέχει τα εξής κομμάτια: 1. Highway Star - (Gillan, Blackmore, Lord, Glover, Paice)2. Black Night - (Gillan, Blackmore, Lord, Glover, Paice)3. Talk About Love - (Gillan, Blackmore, Glover)4. A Twist in the Tale - (Gillan, Blackmore, Glover)5. Perfect Strangers - (Gillan, Blackmore, Glover)6. Beethoven's Ninth - (Beethoven)7. Knockin' at your Back Door - (Gillan, Blackmore, Glover)8. Anyone's Daughter - (Gillan, Blackmore, Lord, Glover, Paice)9. Child in Time - (Gillan, Blackmore, Lord, Glover, Paice)10. Anya - (Gillan, Blackmore, Lord, Glover)11. The Battle Rages On... - (Gillan, Blackmore, Lord, Paice)12. Lazy - (Gillan, Blackmore, Lord, Glover, Paice)13. Space Truckin′ - (Gillan, Blackmore, Lord, Glover, Paice)14. Woman from Tokyo - (Gillan, Blackmore, Lord, Glover, Paice)15. Paint It Black - (Jagger, Richards)16. Smoke on the Water - (Gillan, Blackmore, Lord, Glover, Paice) Come Hell or High Water (άλμπουμ) Επίσημη κυκλοφορία: Νοέμβριος 1994 Come Hell or High Water (άλμπουμ) Αργεντινή (CAPIF Certification): ΧρυσόςCome Hell or High Water (DVD) Ηνωμένο Βασίλειο (BPI Certification): Χρυσός Αυστραλία (ARIA Certification): Πλατινένιος Το Come Hell or High Water ηχογραφήθηκε από τη δεύτερη σειρά μελών του συγκροτήματος. Τα μέλη της ήταν τα εξής: Ίαν Γκίλαν - φωνητικά Ρίτσι Μπλάκμορ - κιθάρα Τζον Λορντ - πλήκτρα Ρότζερ Γκλόβερ - μπάσο Ίαν Πέις - τύμπανα The Complete Deep Purple, Michael Heatley, Reynolds & Hearn, 2005 Ian Gillan: The Autobiography of "Deep Purple's" Lead Singer, Blake Publishing, 1998 CD "Come Hell or High Water" - The Highway Star
Δ΄ κατηγορία ποδοσφαίρου ανδρών Κύπρου 1993-94

Η Δ΄ κατηγορία Κύπρου 1993-94 αποτέλεσε το 9ο πρωτάθλημα στη Δ΄ κατηγορία ποδοσφαίρου της Κύπρου. Το πρωτάθλημα κατέκτησε η Εληά Λυθροδόντα για 1η φορά στην ιστορία της.

 Στο πρωτάθλημα της Δ΄ κατηγορία την περίοδο 1993-94 συμμετείχαν 14 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα προβιβάστηκε στην Γ΄ κατηγορία 1994–95. Οι πέντε τελευταίες ομάδες διαβαθμίστηκαν στα αγροτικά πρωταθλήματα. Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό. Μέχρι και την περίοδο 1992-93 το πρωτάθλημα Δ΄ κατηγορίας διεξαγόταν σε ομίλους. Από την περίοδο 1993-94 άρχισε η διεξαγωγή του ως ενιαία κατηγορία. Οπόταν οι περισσότερες ομάδες που συμμετείχαν στο πρωτάθλημα της προηγούμενης περιόδου δεν συμμετείχαν και στο πρωτάθλημα της περιόδου 1993-94 αλλά είχαν υποβιβαστεί στα αγροτικά (τοπικά) πρωταθλήματα. Στο πρωτάθλημα Δ΄ κατηγορίας 1993-94 συμμετείχαν: Από τον όμιλο Λευκωσίας-Κερύνειας 1992-93 συμμετείχαν οι ομάδες ΑΤΕ ΠΕΚ Εργατών, ΜΕΑΠ Πέρα Χωρίου-Νήσου και Ροτσίδης Μάμμαρι. Από τον όμιλο Λεμεσού-Πάφου 1992-93 συμμετείχαν οι ομάδες Εληά Λυθροδόντα, Ποσειδώνας Γιόλου και Αχιλλέας Αγίου Θεράποντα. Από τον όμιλο Λάρνακας-Αμμοχώστου 1992-93 συμμετείχαν οι ομάδες Ορφέας Αθηένου, Διγενής Βορόκλινης και ΑΣΙΛ Λύσης. Από τη Γ΄ κατηγορία 1992-93 υποβιβάστηκαν ο Εθνικός Δευτεράς, ο Απόλλων Λυμπιών και η ΟΧΕΝ Περιστερώνας. Από τα αγροτικά πρωταθλήματα προβιβάστηκαν οι ομάδες Αναγέννηση Γερμασόγειας και Ολυμπιάς Λυμπιών. Η τελική βαθμολογία του πρωταθλήματος ήταν: Το σύστημα βαθμολόγησης που ίσχυε ήταν: Νίκη=3 βαθμοί, Ισοπαλία=1 βαθμός, Ήττα=0 βαθμοί Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση. Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος: Ο Ροτσίδης Μάμμαρι έδωσε αγώνες μπαράζ με την 9η ομάδα του πρωταθλήματος Γ΄ Κατηγορίας, Φωτειακό. Στον πρώτο αγώνα ο Ροτσίδης κέρδισε εντός έδρας με 2-1. Στον επαναληπτικό, ο Φωτειακός κέρδισε με 1-0. Νικητής των μπαράζ αναδείχθηκε ο Φωτειακός λόγω του εκτός έδρας γκολ και έτσι παρέμεινε στη Γ΄ κατηγορία 1994-95, με το Ροτσίδη να συνεχίζει στη Δ΄ κατηγορία 1994-95. «Δ΄ κατηγορία». Ο Φιλελεύθερος: σελ. 13. 9 Mαΐου 1994. Α΄ κατηγορία ποδοσφαίρου ανδρών Κύπρου 1993-94 Β΄ κατηγορία ποδοσφαίρου ανδρών Κύπρου 1993-94 Γ΄ κατηγορία ποδοσφαίρου ανδρών Κύπρου 1993-94 Κύπελλο Κύπρου ποδοσφαίρου ανδρών 1993-94
Στράβων

Ο Στράβων (Αμάσεια Πόντου, 64 π.Χ. - Αμάσεια Πόντου, 24 μ.Χ.) ήταν Έλληνας γεωγράφος, φιλόσοφος και ιστορικός, ο οποίος έζησε στη Μικρά Ασία το διάστημα κατά τη μεταβατική ιστορική περίοδο από τη Ρωμαϊκή Δημοκρατία στη Ρωμαϊκή Αυτοκρατορία.

 Ο Στράβων γεννήθηκε από πλούσια οικογένεια το 63 ή το 64 π.Χ. στην Αμάσεια του Πόντου, στο ίδιο μέρος όπου και πέθανε, σε ηλικία 86 περίπου ετών (λίγο μετά το 23 μ.Χ.). Η Αμάσεια ανήκει πλέον στο σημερινό κράτος της Τουρκίας, ωστόσο την περίοδο που γεννήθηκε ο Στράβων, η περιοχή αυτή είχε μόλις ενσωματωθεί στη Ρωμαϊκή Αυτοκρατορία. Απέκτησε μόρφωση εξειδικευμένη κι εκλεκτή από μεγάλους δασκάλους της εποχής του και μελέτησε τα γραπτά διάφορων γεωγράφων και φιλοσόφων της αρχαιότητας, αρχικά στην περιοχή του και αργότερα στη Ρώμη. Ταξίδεψε αρκετά, μεταξύ άλλων στην Αίγυπτο και την Αιθιοπία. Σε ό,τι αφορά στις φιλοσοφικές του πεποιθήσεις, ήταν οπαδός του στωικισμού, ενώ στην πολιτική ήταν υπέρμαχος του τότε ρωμαϊκού ιμπεριαλισμού. Στο διάστημα των πολλών ταξιδιών του φρόντισε να συλλέξει όλο το απαιτούμενο υλικό, το οποίο τον βοήθησε αργότερα στη συγγραφή ιστορικών και γεωγραφικών έργων. Τα δύο μεγαλύτερα συγγραφικά έργα του είναι τα Ιστορικά υπομνήματα και τα περίφημα Γεωγραφικά. Τα Ιστορικά υπομνήματα αποτελούνται από 47 βιβλία γραμμένα σε πάπυρο, τα περισσότερα εκ των οποίων χάθηκαν, με αποτέλεσμα τα σωζόμενα αποσπάσματα (που σήμερα βρίσκονται στην κατοχή του πανεπιστημίου του Μιλάνου της Ιταλίας) να μην επιτρέπουν τον σχηματισμό ακριβούς εικόνας του όλου έργου. Ως γεωγράφος, ο Στράβων συγκαταλέγεται στους διασημότερους της εποχής του και γενικότερα της αρχαιότητας. Το έργο του Γεωγραφικά, που αποτελείται από 17 βιβλία, σώζεται ακέραιο και σε άριστη κατάσταση, χαρίζοντας παράλληλα τη φήμη και τη δόξα του στους κατοπινούς αιώνες. Πρόκειται για ένα περιληπτικό μεν, αλλά σαφέστατο και μεθοδικό σύγγραμμα, όχι απλά και μόνο χρήσιμο, αλλά και πραγματικά πολύτιμο σε ό,τι αφορά στην πληροφόρηση για τα πράγματα της εποχής του, καθώς παρουσιάζει την περιγραφική ιστορία ανθρώπων και πόλεων από διαφορετικές περιοχές του τότε γνωστού κόσμου. Το έργο αυτό του Στράβωνα είναι, θα μπορούσε να λεχθεί, ο πιο ακριβής και ποιοτικός "Παγκόσμιος Γεωγραφικός Άτλας" της εποχής του. Δεν υπάρχουν πληροφορίες για το ακριβές χρονοδιάγραμμα της συγγραφής του έργου του, ωστόσο αναφορές στα κείμενά του τοποθετούν την ολοκλήρωση των Γεωγραφικών στο διάστημα κατά το οποίο τα ηνία της Ρωμαϊκής Αυτοκρατορίας είχε ο Τιβέριος. Γεωγραφικά Στράβων @ Perseus.
Κύπελλο Λ.Δ. Γερμανίας (ποδόσφαιρο ανδρών)

Το Κύπελλο της Λ.Δ. Γερμανίας ήταν μια ετήσια ποδοσφαιρική διοργάνωση κυπέλλου, η δεύτερη σε ενδιαφέρον μετά την Ομπερλίγκα. Ξεκίνησε το 1949 και καταργήθηκε το 1991, με την επανένωση της χώρας με την Ομοσπονδιακή Δημοκρατία Γερμανίας.

 Η επίσημη ονομασία του κυπέλλου ήταν FDGB Pokal από τα αρχικά: "Freier Deutscher Gewerkschaftsbund Pokal", δηλαδή: Κύπελλο της Ελεύθερης Γερμανικής Εμπορικής Ένωσης, επειδή ιδρυτής και αρχικός χορηγός της διοργάνωσης ήταν η Εμπορική Ένωση της χώρας. Δημιουργήθηκε το 1949, πολύ πριν από το αντίστοιχο Κύπελλο Δ. Γερμανίας γι'αυτό στη Δύση ονομαζόταν συνήθως: "Κύπελλο Ανατολικής Γερμανίας". Στη διοργάνωση μπορούσαν να συμμετάσχουν όλοι οι σύλλογοι μέλη της ομοσπονδίας ανεξάρτητα από την κατηγορία που αγωνίζονταν. Πρώτη νικήτρια ήταν η Ντεσάου. Στα 43 χρόνια του θεσμού οι πιο επιτυχημένες ομάδες υπήρξαν το Μαγδεβούργο ΦΚ και η Ντιναμό Δρέσδης με επτά κατακτήσεις. Συνολικά 15 διαφορετικοί σύλλογοι κατέκτησαν το τρόπαιο, ενώ τρεις σεζόν η διοργάνωση δεν διεξήχθη. Από το 1975 ο τελικός διεξαγόταν στο Στάδιο Βέλτγιουγκεντ του Βερολίνου και συγκέντρωνε 30 ως 50 χιλιάδες θεατές. Ο τελευταίος τελικός διεξήχθη το 1991, μετά την πτώση του Τείχους του Βερολίνου με νικήτρια την Χάνσα Ρόστοκ, ενώπιον 4.800 θεατών. Μετά την επανένωση οι ομάδες της Λ.Δ. Γερμανίας δεν κατάφεραν να διακριθούν ιδιαίτερα στο Κύπελλο Γερμανίας. Η μόνη από τις κυπελλούχους ομάδες της Λ.Δ.Γ., που κατάφερε να φτάσει ως τον τελικό του ενιαίου Γερμανικού Κυπέλλου ήταν η Ουνιόν Βερολίνου το 2001 αλλά ηττήθηκε από τη ΦΚ Σάλκε 04 με 2-0. Από τις ομάδες της πρώην Ανατολικής Γερμανίας είχε προηγηθεί η Ένεργκι Κότμπους που έφτασε στον τελικό του 1997, η οποία όμως δεν είχε κατακτήσει το Κύπελλο Λ.Δ.Γ. 1949 - Ντεσάου 1950 – Θάλε 1951 – Δεν διεξήχθη 1952 – Ντιναμό Δρέσδης 1953 - Δεν διεξήχθη 1954 – Φόρβερτς Βερολίνου 1955 - Βίσμουτ Καρλ Μαρξ Στατ 1956 – Κεμί Χάλε 1957 – 1. ΦΚ Λοκομοτίβ Λειψίας 1958 - Δρέσδη 1959 – Ντιναμό Βερολίνου ΦΚ 1960 – Καρλ Τσάις Ιένα 1961 - Δεν διεξήχθη 1962 - Κεμί Χάλε 1963 - Ζβικάου 1964 - Μαγδεβούργο ΦΚ 1965 - Μαγδεβούργο ΦΚ 1966 – Κεμί Λειψίας 1967 - Ζβικάου 1968 – 1. ΦΚ Ουνιόν Βερολίνου 1969 - Μαγδεβούργο ΦΚ 1970 - Φόρβερτς Βερολίνου 1971 - Ντιναμό Δρέσδης 1972 - Καρλ Τσάις Ιένα 1973 - Μαγδεβούργο ΦΚ 1974 - Καρλ Τσάις Ιένα 1975 - Ζβικάου 1976 - 1. ΦΚ Λοκομοτίβ Λειψίας 1977 - Ντιναμό Δρέσδης 1978 - Μαγδεβούργο ΦΚ 1979 - Μαγδεβούργο ΦΚ 1980 - Καρλ Τσάις Ιένα 1981 - 1. ΦΚ Λοκομοτίβ Λειψίας 1982 - Ντιναμό Δρέσδης 1983 - Μαγδεβούργο ΦΚ 1984 - Ντιναμό Δρέσδης 1985 - Ντιναμό Δρέσδης 1986 - 1. ΦΚ Λοκομοτίβ Λειψίας 1987 - 1. ΦΚ Λοκομοτίβ Λειψίας 1988 - Ντιναμό Βερολίνου ΦΚ 1989 - Ντιναμό Βερολίνου ΦΚ 1990 - Ντιναμό Δρέσδης 1991 – Χάνσα Ρόστοκ 7 τίτλοι: Ντιναμό Δρέσδης, Μαγδεβούργο ΦΚ 5 τίτλοι: 1. ΦΚ Λοκομοτίβ Λειψίας 4 τίτλοι: Καρλ Τσάις Ιένα 3 τίτλοι: Ζβικάου, Ντιναμό Βερολίνου ΦΚ 2 τίτλοι: Φόρβερτς, Κεμί Χάλε 1 τίτλος: Ντεσάου, Θάλε, Βίσμουτ Καρλ Μαρξ Στατ, Δρέσδη, Κεμί Λειψίας, Ουνιόν Βερολίνου, Χάνσα Ρόστοκ. Alle Pokalendspiele im Detail Spezial zum DDR-Fußball
Τέμπλος

Ο Τέμπλος είναι κοινότητα της επαρχίας Κερύνειας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

 Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν. «Templos». www.prio-cyprus-displacement.net. Αρχειοθετήθηκε από το πρωτότυπο στις 29 Σεπτεμβρίου 2018. Ανακτήθηκε στις 29 Σεπτεμβρίου 2018.
Αλεξάντερ Κουλ (Λευκορώσος καλαθοσφαιριστής)

Ο Αλεξάντερ Κουλ, γεννημένος στις 25 Απριλίου 1975 στο Βερτσνεντβίνσκ της Λευκορωσίας, είναι πρώην επαγγελματίας διεθνής καλαθοσφαιριστής. Έχει ύψος 2,13 μέτρα και αγωνιζόταν στην θέση του σέντερ.

 Ο Κουλ ξεκίνησε την επαγγελματική του καριέρα σε ηλικία δεκαοκτώ ετών από την ομάδα της Μινσκ και το 1994 εγγράφηκε στο κολέγιο Τζορτζ Ουάσινγκτον για να αγωνιστεί στο πρωτάθλημα του NCAA. Με την ομάδα του κολεγίου έπαιξε σε 123 αγώνες, πετυχαίνοντας 1.656 πόντους (Μ.Ο. 13,5). Το καλοκαίρι του 1998, συμφώνησε με την τουρκική Τούρκ Τέλεκομ, για να συνεχίσει μέχρι το 2001 στην Τουρκία με τις Κόνιασπορ και Γαλατασαράι, παρουσιάζοντας σταθερά μέσο όρο πόντων ανώτερο των δέκα, με 16,6 πόντους στον πρώτο του χρόνο με την Τουρκ Τέλεκομ, 16,0 πόντους στον δεύτερο του χρόνο με την Κόνιασπορ και 13,7 πόντους με την Γαλατασαράι. Ακολούθησαν δύο σεζόν που αγωνίστηκε στην Πολωνία, φορώντας αρχικά την φανέλα της Άνβιλ Βλότσλαβεκ και στην συνέχεια της Σλασκ Βρότσουαφ, ενώ το 2003 υπέγραψε αρχικά στην ομάδα του Ιωνικού Νέας Φιλαδέλφειας, αλλά ολοκλήρωσε την χρονιά στην πολωνική Μπίτγκοζ. Το καλοκαίρι του 2004, υπέγραψε στον Πανιώνιο και την επόμενη σεζόν φόρεσε την φανέλα του Άρη Θεσσαλονίκης, με τον οποίο αγωνίστηκε σε 21 παιχνίδια της κανονικής περιόδου του ελληνικού πρωταθλήματος με μέσο όρο 2,5 πόντων ανά αγώνα, με την ομάδα των "κίτρινων" να φθάνει μέχρι τον τελικό της διοργάνωσης του ULEB Cup, όπου ηττήθηκε από την Ντιναμό Μόσχας.Το 2006-07, μεταγράφηκε στην ομάδα του Αιγάλεω και ολοκλήρωσε την χρονιά στον Κεραυνό Στροβόλου από την Κύπρο, ενώ από το καλοκαίρι του 2007 επέστρεψε στην πατρίδα του, όπου έκλεισε την καριέρα του το 2011 φορώντας την φανέλα της Μινσκ το 2009 και της Ίμπουλς το 2011. DraftExpressProfile: Alexander Koul, Stats KOUL, ALEXANDER - Welcome to EUROLEAGUE BASKETBALL
Ευθυμία Βαρδάκη

Η Ευθυμία Βαρδάκη είναι Ελληνίδα διεθνής καλαθοσφαιρίστρια, που αγωνιζόταν στις θέσεις από playmaker μέχρι pivot. Ειναι η πρώτη Ελληνίδα καλαθοσφαιριστρια που αγωνίστηκε επαγγελματικά σε ομαδα του εξωτερικού το 1996. Έχει αγωνιστεί στην Εθνική Ελλάδας γυναικών από το 1986 έως το 2001.

 Το 1988 συμμετείχε στο βαλκανικό πρωτάθλημα γυναικών, όπου η Ελλάδα τερμάτισε δεύτερη. Στην πρωτη συμμετοχή γυναικείας εθνικης ομαδας σε τελικούς ευρωπαϊκου πρωτάθληματος, στο ευρωπαϊκό πρωτάθλημα κορασίδων του 1989 στην Τιμισοάρα της Ρουμανία, κατεκτησε την 9η θεση όπου διακριθηκε στην πρώτη σε αριθμό πόντων, δεύτερη στον αριθμό ριμπάουντ και δεύτερη θέση σε κοψιματα. Εκεί της αποδόθηκε το προσωνυμιο "θηλυκός Φάνης ", λόγο της ικανότητας να αγωνίζεται σε όλες τις θέσεις, από playmaker μέχρι pivot. Το 1991 αγωνίστηκε στους Μεσογειακούς Αγώνες, οι οποίοι διεξήχθησαν στην Ελλάδα και κατεκτησε το χαλκινο μετάλλιο. Από το 1985 έως το 1996 αγωνίστηκε στην Μ.Ε.Ν.Τ Θεσσαλονίκης στη Μορφωτική Ένωσις Νεολαίας Τούμπας. Το διάστημα 1985-1996 αγωνίστηκε στην πρώτη κατηγορία του Ελληνικού πρωταθλήματος καλαθοσφαίρισης γυναικών. Από το 1996 έως το 2001 αγωνίστηκε στο πρωτάθλημα καλαθοσφαίρισης γυναικών της Ισπανίας. Το 1998 μεχρι το 2001 αγωνίστηκε στην Universtad de Barcelona ( μετονομαστικε σε FC Barcelona). Είναι η πρώτη ελληνίδα που αγωνίστηκε σε ομάδα του εξωτερικού. Στην σεζόν 1997-1998 ήταν μεταξύ των κορυφαίων 5 σκόρερ στο ισπανικό πρωτάθλημα. Από το 2001 έως το 2007 αγωνίστηκε σε τρεις ομάδες της πρώτης κατηγορίας στην Ελλάδα: Πανσερραϊκός (2001-2002), Μέγας Αλέξανδρος Θεσσαλονίκης (2002-2004) και Άνω Λιόσια (2005-2008). Σπούδασε φυσική αγωγή στο Αριστοτέλειο Πανεπιστήμιο Θεσσαλονίκης. Επίσης απόφοιτος Ακαδημία της αμερικανικής Σίσκο (Cisco) CCNA & IT ESSENTIAL HARDWARE &SOFTWARE INTRSUCTOR. Εμπνεύστρια κ υδρυτικο μέλος του πανελλήνιου συνδέσμου αθλητριών καλαθοσφαίρισης.
Πίτερ Κοσγκρόουβ

Ο Πίτερ Κοσγκρόουβ (Στρατηγός Sir Peter John Cosgrove, AK, MC , 28 Ιουλίου 1947-) είναι συνταξιούχος ανώτερος αξιωματικός του στρατού της Αυστραλίας, και ο 26ος Γενικός Κυβερνήτης της Αυστραλίας από τον Μάρτιο του 2014 ως την 1η Ιουλίου 2019.

 Απόφοιτος του Βασιλικού Στρατιωτικού Κολεγίου του Ντάντρουν, ο Κόσγκροουβ πολέμησε στον Πόλεμο του Βιετνάμ και τιμήθηκε με τον Στρατιωτικό Σταυρό το 1971. Το 1980 του απονεμήθηκε και το Εθνικό Μετάλλιο.Τη δεκαετία του ' 80 υπηρέτησε ως διοικητής του στρατού στην Αυστραλία και το 1999 ανέλαβε διοικητής της Διεθνούς Δύναμης για το Ανατολικό Τιμόρ (INTERFET). Έγινε αρχηγός των Ενόπλων Δυνάμεων της Αυστραλίας το 2000 υπηρετώντας ως το 2002 και στη συνέχεια αρχηγός της Αμυντικής Δύναμης από το 2002 ως το 2005. Προήχθη σε διάφορους βαθμούς, φτάνοντας σε εκείνον του στρατηγού. Αποστρατεύτηκε και επιδόθηκε στη βοήθεια των πληγέντων από τον κυκλώνα Λάρι το 2006. Τον Ιανουάριο του 2014 διορίστηκε Γενικός Κυβερνήτης της Αυστραλίας και διαδέχθηκε την Κουέντιν Μπράις. Η ορκωμοσία του έγινε στις 28 Μαρτίου 2014 και τιμήθηκε με τον τίτλο του Ιππότη του Τάγματος της Αυστραλίας την ίδια ημερομηνία. Παντρεύτηκε την Λιν Πέιν το 1976. και έχουν 3 γιους και έναν εγγονό. Cosgrove bio Αρχειοθετήθηκε 2008-06-16 στο Wayback Machine., Australian War Memorial Cosgrove bio Αρχειοθετήθηκε 2013-10-17 στο Wayback Machine., www.icmi.com.au Pictorial bio, www.diggerhistory.info
Προφήτης Ηλίας Άρτας

Για οικισμούς με το ίδιο όνομα δείτε το λήμμα: Προφήτης Ηλίας (αποσαφήνιση) Ο Προφήτης Ηλίας είναι ένας μικρός ημιορεινός οικισμός του Δήμου Αρταίων σε υψόμετρο 380 μέτρα .

 Ο Προφήτης Ηλίας βρίσκεται δυτικά του ποταμού Άραχθου στα Κεντρικά Τζουμέρκα. Είναι κτισμένος δίπλα στην επαρχιακή οδό Άρτας - Ιωαννίνων, ανάμεσα στα χωριά Πλατανούσσα και Δαφνωτή και απέχει 54 χλμ. Β. από την Άρτα και 41 χλμ. ΝΑ. από τα Ιωάννινα. Ως οικισμός αναγνωρίστηκε για πρώτη φορά το 1961 και προσαρτήθηκε στην κοινότητα Δαφνωτής, ενώ το 1974 αποσπάσθηκε από την κοινότητα Δαφνωτής και προσαρτήθηκε στο δήμο Ξηροβουνίου. Σύμφωνα με το Σχέδιο Καλλικράτης, μαζί με τη Δαφνωτή αποτελούν την τοπική κοινότητα Δαφνωτής που υπάγεται στη δημοτική ενότητα Ξηροβουνίου του Δήμου Αρταίων και σύμφωνα με την απογραφή του 2011 έχει συνολικό πληθυσμό 25 κατοίκους.
Drakengard

Το Drakengard, γνωστό στην Ιαπωνία ως Drag-On Dragoon, (ιαπωνικά: ドラッグ オン ドラグーン, Χέπμπορν: Doraggu On Doragūn, DOD), είναι σειρά βιντεοπαιχνιδιών δράσης ρόλων που δημιουργήθηκαν από τον Τάρο Γιόκο. Το ομώνυμο πρώτο παιχνίδι της σειράς κυκλοφόρησε το 2003 για το PlayStation 2 και έκτοτε ακολούθησε ένα sequel, ένα prequel και πολλά spin-offs. Το πρώτο ομώνυμο βιντεοπαιχνίδι της σειρά κυκλοφόρησε το 2003 για το PlayStation 2 και έκτοτε το ακολούθησαν ένα σίκουελ, ένα πρίκουελ και αρκετά spin-offs. Έχει κυκλοφορήσει η spin-off σειρά με τίτλο Nier (2010), που εξελίσσεται σε ένα εναλλακτικό χρονικό πλαίσιο βασισμένο σε έναν εναλλακτικό τερματισμό του πρώτου παιχνιδιού. Το Drakengard 2 (2005) ακολουθεί την ιστορία μετά τον κανονικό τερματισμό του πρώτου Drakengard. Ο Γιόκο έχει σκηνοθετήσει όλα τα παιχνίδια και των δύο σειρών, με εξαίρεση το Drakengard 2, στο οποίο είχε μικρή ανάμειξη.

 Γενικότερα, οι ιστορίες των Drakengard και Nier εστιάζουν στις μοίρες και τις προσωπικότητες μικρών ομάδων πρωταγωνιστών, οι οποίοι συνδέονται άμεσα ή έμμεσα και επηρεάζονται από τα γεγονότα της ιστορίας. Σταθερές των σειρών είναι οι πολλαπλοί τερματισμοί και τα σκοτεινά ή ενήλικα σενάρια. Τα Nier θίγουν θέματα όπως η διαφορετικότητα, ο ρατσισμός, η ταυτότητα και η ματαιότητα. Τα παιχνίδια Drakengard τοποθετούνται σε φανταστικούς κόσμους σκοτεινής φαντασίας και έχουν στοιχεία που θυμίζουν την Ευρώπη. Εκεί, οι άνθρωποι και μυθικά πλάσματα ζουν μαζί. Τα παιχνίδια Nier τοποθετούνται στο επιστημονικής φαντασίας και μεταποκαλυπτικό μέλλον, όπου ο ανθρώπινος πολιτισμός βρίσκεται σε κρίσιμη κατάσταση. Και οι δύο σειρές έχουν αποσπάσει διθυραμβικές κριτικές για την πολυπλοκότητα των χαρακτήρων και των σεναρίων τους, ωστόσο ο τρόπος παιχνιδιού των Drakengard έχει επικριθεί. Τα Drakengard και το πρώτο Nier ήταν για μεγάλο χρονικό διάστημα δημοφιλή στην Ιαπωνία, σημειώνοντας καλές πωλήσεις, αποκτώντας καλτ κοινό, και κάνοντας διάφορες άλλες κυκλοφορίες σε μέσα όπως βιβλία, νουβέλες, manga, κόμικς και μια θεατρική παράσταση. Ωστόσο, ήταν λιγότερο γνωστά εκτός Ιαπωνίας, πράγμα που άλλαξε μετά την κυκλοφορία του Nier: Automata το 2017, το οποίο έγινε παγκόσμια εμπορική επιτυχία και αυξήθηκε το ενδιαφέρον του δυτικού κόσμου. Αυτό οδήγησε στην κυκλοφορία ενός remaster του πρώτου Nier το 2021, με τίτλο Replicant ver.1.22474487139..., του οποίου οι πωλήσεις πήγαν καλύτερα από το γνήσιο παιχνίδι και απέσπασε μεγαλύτερη προσοχή. Drakengard στη Wikia Nier στη Wikia